S-697/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 13. september 2016 "á hendur B-kk-þgf H-kk-þgf H-kk-þgf, [...], [...], fyrir eftirtalin brot, framin í Reykjavík árið 2016:

1. Fíkniefnalagabrot, með því að hafa sunnudaginn 7. febrúar, að Eddufelli 8, haft í vörslum sínum í sölu- og dreifingarskyni samtals 244,52 g af amfetamíni sem lögreglan fann við leit á ákærða og á dvalarstað hans.

M. 007-2016-7095

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðarlagabrot, með því að hafa laugardaginn 13. febrúar, ekið bifreiðinni YP-789, án gildra ökuréttinda og óhæfur um að stjórna henni örugglega vegna áhrifa ávana- og fíkniefna (í blóði mældist kókaín 135 ng/ml og amfetamín 20 ng/ml) suður Austurberg að Iðufelli uns ákærði stöðvaði bifreiðina við Leifasjoppu að Iðufelli 14, og var hann handtekinn við eftirför lögreglu um 300 m frá bifreiðinni.

M. 007-2016-8463

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Umferðarlagabrot, með því að hafa mánudaginn 21. mars, ekið bifreiðinni YP-789 án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,4 ng/ml) norður Austurberg í Reykjavík, við hús nr. 16, þar sem lögregla stöðvaði aksturinn.

M. 007-2016-15856

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 244,52 g af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001."

Verjandi ákærða krefst vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1995. Hann á að baki sakaferil. Hann var meðal annars dæmdur í 9 mánaða fangelsi skilorðsbundið í 3 ár 20. júlí 2015. Hann hefur með brotum sínum nú rofið skilyrði refsidómsins. Verður dómurinn tekinn upp og dæmdur með refsingu í þessu máli. Með hliðsjón af því og greiðlegri játningu ákærða er refsing hans nú ákveðin fangelsi í 12 mánuði.

Ákærði er sviptur ökurétti í 3 ár frá uppkvaðningu dómsins.

Upptaka fer fram sem nánar greinir í dómsorði

Ákærði greiði sakarkostnað, sem nánar greinir í dómsorði, en verjandi krefst ekki málsvarnarþóknunar.

Af hálfu ákæruvaldsins flutti málið E-kvk-nf H-kvk-nf fulltrúi.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, B-kk-nf H-kk-nf H-kk-nf, sæti fangelsi í 12 mánuði.

Ákærði er sviptur ökurétti í 3 ár frá uppkvaðningu dómsins að telja.

Upptæk skulu gerð til ríkissjóðs 244,52 g af amfetamíni sem lögregla haldlagði við rannsókn málsins.

Ákærði greiði 87.014 krónur í sakarkostnað.

S-kk-nf S-kk-nf